**Rozprávkové divadielka**

Pri príležitosti Dňa matiek sme so žiačkami druhého ročníka odboru sociálno- výchovný pracovník zavítali medzi klientov Zariadenia pre seniorov v Skalici. Prispeli sme k príjemnej atmosfére rozprávkovým divadlom „Mravčie putovanie“. Klientom zariadenia sa predstavenie páčilo, čo prezentovali dlhým potleskom.

Dňa 13.mája 2014 sme predviedli svoje umenie v Súkromnej špeciálnej materskej škole v Skalici za aktívnej spolupráce samotných detí. V priebehu predstavenia sme si spoločne zatancovali s rozprávkovými mravcami, čmeliakom, stonožkou pod dohľadom mravčích rodičov.

Žiačky a profesori našej školy premiérovo predviedli nacvičenú rozprávku, s ktorou budú počas slávností Medzinárodného dňa detí v mestách Holíč a Hodonín reprezentovať SOŠ J. Čabelku Holíč a naše mesto.